फुलहममाथि म्यानचेस्टरको नाटकीय जित
म्यानचेस्टर युनाइटेडले इंग्लिस प्रिमियर लिगमा आइतबार फुलहममाथि नाटकीय २–१ को जित निकालेको छ । कतार विश्वकप अगाडिको अन्तिम खेलमा म्यानचेस्टरका लागि सब्स्टिच्युट एलेजान्ड्रो गारन्चोले ९३ औं मिनेटमा विजयी गोल गरे ।
लन्डन — म्यानचेस्टर युनाइटेडले इंग्लिस प्रिमियर लिगमा आइतबार फुलहममाथि नाटकीय २–१ को जित निकालेको छ । कतार विश्वकप अगाडिको अन्तिम खेलमा म्यानचेस्टरका लागि सब्स्टिच्युट एलेजान्ड्रो गारन्चोले ९३ औं मिनेटमा विजयी गोल गरे ।कार्भेन कटेजमा भएको खेल बराबरीतर्फ अग्रसर रहेको बेला १८ वर्षीय अर्जेन्टिनी खेलाडीले गोल गरेका हुन् । म्यानचेस्टरले क्रिस्टियन एरिक्सनको गोलले अग्रता लिएयता फुलहमका लागि डन जेम्सले बराबरी गोल फर्काएका थिए ।यो जितपछि म्यानचेस्टरको २६ अंकका साथ पाँचौँ स्थानमा छ । फुहलम भने १९ अंकमा नवौं स्थानमा छ ।आइतबारको अर्को खेलमा भने एस्टन भिल्लाले ब्राइटनलाई २–१ ले पराजित गरेको छ । भिल्लाले सिजनको पहिलो ‘अवे’ जित निकाल्ने क्रममा उसका लागि ड्यानी इन्ग्सले दुवै गोल गरे । हारले ब्राइटन २१ अंकमा सातौं स्थानमा झरेको छ भने भिल्ला १८ अंकमा १२ औं स्थानमा उक्लेको छ । 